laion/Wikipedia-Exotic huggingface dataset:
המפלגה ההאיטית טט קאלה

המפלגה ההאיטית טט קאלה (בצרפתית: Parti Haïtien Tèt Kale; בקריאולית האיטית: Pati ayisyen an Tèt Kale) היא מפלגה פוליטית בהאיטי. פירוש המילים "טט קאלה" הם "ראש מגולח", כינוייו של נשיא האיטי שהיה ראש המפלגה, מישל מרטלי. המפלגה נמצאת בימין-מרכז של המפה הפוליטית והיא בעלת נטיות ליברליות. המפלגה הוקמה רשמית ב-16 באוגוסט 2012. בבחירות לנשיאות 2015 מועמד המפלגה לנשיאות היה ז'ובנל מואיז, שזכה. בבחירות לפרלמנט בשנת 2015 קיבלה המפלגה 110 מושבים, מתוכם 11 בסנאט, ו-99 בלשכת הצירים. לאחר הסיבוב הראשון השנוי במחלוקת בבחירות לנשיאות בשנת 2015, המפלגה תוארה כ"מושחתת "ו"לא מתפקדת", על ידי מספר קבוצות ומפלגות בהאיטי. אתר האינטרנט הרשמי של המפלגה ההאיטית טט קאלה Granitz, Peter (2015-09-08). "Leading political party pulls out of Haiti's legislative elections". Reuters (באנגלית). נבדק ב-2021-07-20. Haiti - Politic : The Haitian Political Party Tèt Kale formally constituted - HaitiLibre.com : Haiti news 7/7, www.haitilibre.com נשיא האיטי נרצח בידי מתנקשים אלמונים, באתר כיכר השבת Haiti - FLASH : Final results of the 1st round of legislative elections of August 9, 2015 - HaitiLibre.com : Haiti news 7/7, www.haitilibre.com Haitian-Americans say Jovenel Moïse, PHTK, "thieves" - Haiti Sentinel, web.archive.org, ‏2015-11-26
הפארקים הלאומיים של הממלכה המאוחדת

הפארקים הלאומיים של הממלכה המאוחדת (באנגלית: National parks of the United Kingdom) כוללים 14 פארקים לאומיים רשמיים באנגליה, ויילס וסקוטלנד. בממלכה המאוחדת הפארקים הלאומיים אינם מוגדרים באופן דומה לנהוג ברוב שאר המדינות. על פי הגדרות השימור של האיגוד הבין-לאומי לשימור הטבע ומשאבי הטבע (IUCN) פארקים לאומיים הם גופים המנוהלים על ידי המדינה ומגבילים מאוד פעילות פיתוח אנושית בשטחי הפארקים במטרה להגן על החי, הצומח והנוף בהם. לעומת זאת, בממלכה המאוחדת הפארקים מנוהלים על ידי ארגונים מקומיים ובשטחיהם ממשיכה להתרחש פעילות פיתוח כגון בנייה, חקלאות ותעשייה בנוסף לפעילות עידוד תנועת מבקרים בפארקים כחלק מעידוד הכלכלה בשטחיהם. היחס לפארקים הלאומיים בבריטניה מדגיש את הנוף ואורח החיים הייחודי בהם לצד שימור הטבע, מה שמאפשר הרבה פחות הגבלות על הנעשה בשטחיהם בכל הנוגע לשימור הטבע. לצד הפארקים הלאומיים פרוסים ברחבי בריטניה גם 46 "אזורי יופי טבעי יוצא דופן" (AONB) שמוגדרים באופן דומה כשמורות טבע בעלת נוף ייחודי, אך מנוהלות ומוחזקות בתוך המחוז ולרוב כוללות פחות פעילות לתיירים ומטיילים. רשימת הפארקים הלאומיים ברחבי הממלכה המאוחדת לפי סדר היווסדם: קיימים עוד שני פארקים, הנמצאים במבחן ועדין לא הוגדרו רשמית כפארקים לאומיים: גבעות מורן (Mourne) בצפון אירלנד (שכיום אין בה פארקים לאומיים) והרי הפניין הדרומיים הצמודים לפארק אזור הפסגות באנגליה. אזור יופי טבעי יוצא דופן קרן הנאמנות הלאומית למקומות בעלי עניין היסטורי או יופי טבעי האתר הרשמי של ראשות הפארקים הלאומיים.
אבובקאר דומבייה

אבובקאר ז'וניור דומבייה (בצרפתית: Aboubacar Junior Doumbia; נולד ב-12 בנובמבר 1999 בחוף השנהב) הוא כדורגלן מחוף השנהב, המשחק בעמדת החלוץ בקבוצת קרמיוטיסה מליגת העל הקפריסאית. דומבייה שיחק בליגה המקומית של חוף השנהב, ובהמשך בקבוצות מהליגות הנמוכות בצרפת ובפינלנד. ב-2 בפברואר 2021 חתם דומבייה על חוזה לעונה וחצי במכבי נתניה מליגת העל. ב-6 בפברואר ערך דומבייה את הופעת הבכורה שלו במדי המועדון, בתיקו 0-0 נגד הפועל חיפה במסגרת המחזור ה-19 בליגה. ב-15 בפברואר הבקיע דומבייה את שער הבכורה שלו במועדון, בניצחון 1–4 על עירוני קריית שמונה במסגרת המחזור ה-21 בליגה. בחצי העונה הראשונה שלו במועדון ערך דומבייה 15 הופעות ליגה, בהן הבקיע שני שערים. ב-27 בינואר 2022 חתם לחצי עונה במכבי פתח תקווה. ב-19 בפברואר כבש שער בכורה בתיקו 1-1 עם מכבי נתניה. דומבייה נכלל בסגל נבחרת חוף השנהב לאולימפיאדת טוקיו 2020. אבובקאר דומבייה, באתר Transfermarkt אבובקאר דומבייה, באתר Soccerway אבובקאר דומבייה, באתר FootballDatabase.eu מאור רחמני, ‏אבובקאר דומביה חתם לעונה וחצי בנתניה, באתר ONE‏, 2 בפברואר 2021 תומר חבז, ‏גורי מחוץ לסגל חוף השנהב, דומביה יהיה בטוקיו, באתר ONE‏, 3 ביולי 2021
מפלגת רפונס פיזאן

מפלגת רפונס פיזאן (בצרפתית: Réponse Paysanne; בקריאולית האיטית: Repons Peyizan) היא מפלגה פוליטית בהאיטי. המפלגה הוקמה ביולי 2010 על ידי מישל מרטלי. המפלגה נמצאת בימין-מרכז של המפה הפוליטית. מישל מרטלי נבחר לנשיא האיטי כמועמד מפלגה זו בבחירות לנשיאות האיטי 2010–11. בבחירות אלו, המפלגה קיבלה 67.57 אחוז מהקולות. בבחירות לפרלמנט שנערכו ב-2011, המפלגה קיבלה שלושה מושבים, שלושתם בלשכת הצירים של האיטי. מהמפלגה התפצלה המפלגה ההאיטית טט קאלה. פירוש המילים "רפונס פיזאן" הם "תשובת האיכרים". סמל המפלגה הוא שור שחור שמסתכל שמאלה על רקע של דשא ירוק ושמיים כחולים. "Haiti leader paves way for new elections". Boston.com. נבדק ב-2021-07-20. Tom Lansford, Political Handbook of the World 2015, CQ Press, 2015-03-24, ISBN 978-1-4833-7155-9. (באנגלית)
בית החולים רויאל הובארט

בית החולים רויאל הובארט (באנגלית: Royal Hobart Hospital) הוא בית חולים ציבורי, במרכז העיר הובארט, בירת טסמניה שבאוסטרליה. בית החולים מנוהל על ידי ממשלת טסמניה, כחלק ממשרד הבריאות ושירותי האנוש והוא בית החולים הגדול ביותר בטסמניה. בית החולים מספק שירותים לכל דרום טסמניה ויש לו קיבולת של 400 חולים. שירותים רבים ברחבי המדינה כגון ניתוחי לב וחזה, נוירוכירורגיה, טראומה גדולה, מיילדות בסיכון גבוה, רפואה היפרברית וטיפול נמרץ בילודים מבוססים בבית החולים. בשנים האחרונות, בית החולים שופץ והוקמו בו מתחמים רבים, כולל מתחם חדש לנשים וילדים, שירות סרטן, טיפול נמרץ ומתקן לניתוחי יום. הפרויקט עלה 565 מיליון דולר. מתקני המחקר של בית החולים מכונים קרן המחקר של בית החולים רויאל הובארט. בית החולים פועל בשיתוף פעולה עם אוניברסיטת טסמניה. בית החולים רויאל הובארט הוא בית החולים השני הכי ותיק באוסטרליה, אחרי בית החולים סידני. בנוסף, לאור כך שהוא נפתח בשנת 1804, הוא המוסד האזרחי הוותיק ביותר בטסמניה. הוא עבר למקומו הנוכחי, ברחוב ליברפול, בשנת 1820. בית החולים הכללי בהובארט היה בעבר חלק מבית החולים רויאל הובארט. הוא הועבר למערכת בתי החולים הציבוריים של טסמניה ב-1 ביולי 1992. בנובמבר 1999 הושכר אגף המלכה אלכסנדרה והפך לבית החולים הפרטי בהובארט. מדיה וקבצים בנושא בית החולים רויאל הובארט בוויקישיתוף אתר האינטרנט הרשמי של בית החולים רויאל הובארט Royal Hobart Hospital Redevelopment, ESCO Industries (באנגלית אוסטרלית) Royal Hobart Hospital, www.utas.edu.au
סנטה מריה אל בניו

סנטה מריה אל בניו (לשעבר סנטה מריה די באני; באיטלקית: Santa Maria di Bagni) הוא כפר בפוליה שבאיטליה, חלק מהקומונה נרדו (Nardò) לחוף הים היוני. סנטה מריה הוא כפר דייגים קטן, הממוקם על שפת מפרץ טאראנטו, על החוף המערבי של הים היוני בין גליפולי לפורטו צ'זארו (Porto Cesareo). יש בו חופים סלעיים וחוליים ארוכים ושמורים, בהם שמורת הטבע האזורית הסמוכה פורטוסלבג'יו (Portoselvaggio), פארק טבע עם 400 דונם של יער עצי אורן ושבעה קילומטרים של חוף איכותי ונקי. פורטוסלבג'יו היא אחת הריאות הירוקות העיקריות באזור פוליה. סנטה מריה אל בניו נמצאת במרחק כ-45 דקות נסיעה ברכב מברינדיזי, 20 דקות מלצ'ה וכשעה וחצי מבארי. בכפר חנויות מזון, מסעדות, פאבים, ברים הפתוחים בקיץ 24 שעות ביממה, סניף דואר, סוכני נדל"ן, סוכני תיירות, מספרות, תחנת דלק, סוכנויות חדשות ושוק שבועי בכל יום ראשון. סופרמרקטים גדולים רבים, מרכזי קניות ובוטיקים של אופנה נמצאים בעיירות הסמוכות נרדו, גלאטונה, גליפולי ולצ'ה. סנטה מריה אל בניו היה האתר של מחנה עקורים שהתקיים לאחר מלחמת העולם השנייה. במחנה זה הוקם ופעל בית הספר "אודים", בו קיבלו מאות ילדים, שרידי מחנות הריכוז, הכשרה בדרכם לארץ ישראל. בכפר נפתח מוזיאון שהוקדש לאלפי ניצולי השואה שעברו באיטליה בדרכם לארץ ישראל לאחר מלחמת העולם השנייה. "מוזיאון הזיכרון וקבלת הפנים" נוצר בסנטה מריה, בה עברו כ-150,000 יהודים בין השנים 1943 ו-1947. במוזיאון חומרים בני התקופה מארכיוני מועצת העיר, כולל דוחות של עדים, צילומים וסרטונים, כמו גם חדר מולטימדיה וספרייה. בסנטה מריה אל בניו קיים מגדל חוף מימי הביניים, שנקרא מגדל נהר גלאטנה, הידוע בכינויו "ארבעת העמודים" בשל מבנהו בעל ארבעה העמודים הדומים. מדיה וקבצים בנושא סנטה מריה אל בניו בוויקישיתוף סנטה מריה אל בניו - מחנה עקורים במלחמת העולם השנייה סנטה מריה אל בניו - וידאו סנטה מריה אל בניו - מצלמת רשת חיה עדותו של יוסף מלמד, אתר יד ושם
Cross-Eyed Mary

"Cross-Eyed Mary" הוא שיר של להקת הרוק המתקדם הבריטית ג'ת'רו טאל מאלבומם משנת 1971, "Aqualung". השיר עוסק, כמו שירים נוספים באלבום, בדמויות שוליים בחברה המודרנית. הדמות המרכזית בשיר, המכונה "מרי הפוזלת" ("Cross-Eyed Mary"), היא תלמידת בית ספר העוסקת בשעות אחר הצהריים בזנות ומעדיפה את חברתם של ה"עלוקות האפורות" כמילות השיר על פני חבריה לבית הספר. השיר נכתב כמעין המשך לשיר הפותח באלבום, "Aqualung", ודמות ההומלס המככבת בו מוזכרת במהלך הבית הראשון. "Cross-Eyed Mary" דורג כשיר ה-12 הטוב ביותר של ג'ת'רו טאל בספר "Rock - Das Gesamtwerk der größten Rock-Acts im Check". איאן אנדרסון - שירה, גיטרה אקוסטית, חליל מרטין באר - גיטרה חשמלית ג'ון אוון - פסנתר, עוגב, מלוטרון ג'פרי האמונד - גיטרה בס קלייב בונקר - תופים, כלי הקשה טרי אליס - מפיק להקת הרוק הכבד איירון מיידן ביצעה גרסת כיסוי לשיר, אשר הופיעה בכמה אלבומים של הלהקה, בהם Piece of Mind ו-The Trooper. השיר הופיע בעונה הראשונה של הגרסה הבריטית לסדרת הטלוויזיה Life on Mars. השיר מופיע בפסקול הסרט לשבור את הגלים משנת 1996. להקת אלף ביצעה גרסת כיסוי לשיר בהופעה שלהם משנת 1972. להקת קלאץ' ביצעה גרסת כיסוי לשיר עבור אוסף המוזיקה Sucking the 70s. מידע על היצירה "Cross-Eyed Mary" באתר מיוזיק בריינז מילות השיר באתר SongMeanings "Aqualung - Jethro Tull | Songs, Reviews, Credits". AllMusic. נבדק ב-1 ביוני 2021. {{cite web}}: (עזרה) "Ian Anderson interview, Disc and Music Echo, 20 March 1971". אורכב מ-המקור ב-5 בדצמבר 2004. נבדק ב-18 בדצמבר 2008. {{cite web}}: (עזרה) Christoph Rehe, Rock 01: Das Gesamtwerk der größten Rock-Acts im Check: alle Albwn, alle Songs. Teil 1. Ein Eclipsed-Buch, Sysyphus Verlags GmbH, 2013-05-28, ISBN 978-3-944957-00-5. (בגרמנית) Rehe, Christoph (2013). Rock - Das Gesamtwerk der größten Rock-Acts im Check: alle Alben, alle Songs. Ein eclipsed-Buch (בגרמנית). Sysyphus Sysyphus Verlags GmbH. ISBN 978-3868526462. "Iron Maiden - Piece of Mind - Encyclopaedia Metallum: The Metal Archives". Metal-archives.com. נבדק ב-1 ביוני 2021. {{cite web}}: (עזרה) ""Life on Mars" Episode #1.4 (TV Episode 2006)". IMDb.com. נבדק ב-1 ביוני 2021. {{cite web}}: (עזרה) "Breaking the Waves (1996)". IMDb.com. נבדק ב-1 ביוני 2021. {{cite web}}: (עזרה)
קנוט אנמרק ינסן

קנוט אנמרק ינסן (בדנית: Knud Enemark Jensen;‏ 30 בנובמבר 1936 - 26 באוגוסט 1960) היה רוכב אופניים דני, שנפטר במהלך אולימפיאדת הקיץ 1960 ברומא, איטליה. במהלך הקריירה שלו היה מעורב באחת מפרשיות הסמים המוקדמות בהיסטוריה האולימפית. ינסן נולד באורהוס, דנמרק. בשנת 1960 זכה באליפות הנורדית ליחידים וכן היה חבר בנבחרת דנמרק. מרוץ הכביש האולימפי לקבוצות, בן ה־100 ק"מ, נערך בחום של 42 מעלות צלזיוס בויאלה כריסטופורו קולומבו, רומא. אחד מחברי הרביעייה הדנית, יורגן ב. יורגנסן, נשר מהמרוץ בשל מכת חום לאחר ההקפה הראשונה, מה שחייב את שלושת הרוכבים הדנים הנותרים לסיים את המרוץ כדי שהקבוצה לא תיפסל. ינסן אמר לחבריו לקבוצה כי הוא חש סחרחורת. ניילס באונסואה אחז בגופייתו כדי למנוע ממנו ליפול, בעוד ואגן בנגסבורג החזיק את ינסן מהצד השני. בנגסבורג התיז על ינסן מים, מה שהביא לשיפור לכאורה, אך כאשר באונסואה שחרר את אחיזתו, ינסן התמוטט ושבר את גולגולתו על הכביש.[דרוש מקור] ינסן הובל באמבולנס לאוהל צבאי סמוך לקו הסיום, שם נפטר באותו אחר הצהריים מבלי ששב להכרה. הנסיך אקסל מדנמרק, חבר הוועד האולימפי הבינלאומי, היה בדרכו למיטתו של ינסן כאשר נפטר. אולוף יורגנסן, מאמן נבחרת האופניים הדנית, אמר לחוקרי ממשלת דנמרק כי נתן לינסן ולכמה רוכבי אופניים אחרים רוניאקול, חומר המרחיב את כלי הדם. הנתיחה שלאחר המוות של ינסן נערכה במכון לרפואה משפטית. ב-25 במרץ 1961 הגישו שלושת הרופאים האיטלקים שביצעו את הנתיחה דוח סופי, לפיו מותו של ינסן נגרם כתוצאה ממכת חום, ולא נמצאו סמים בגופו. דוח הנתיחה המלא מעולם לא פורסם לציבור. שנים לאחר מכן טען אלווארו מרקיורי, אחד הרופאים שערכו את הנתיחה, כי הם "מצאו עקבות של מספר חומרים", כולל אמפטמין.[דרוש מקור] מותו של ינסן הוביל את הוועד האולימפי הבינלאומי להקים ועדה רפואית בשנת 1961 ולהנהיג בדיקות סמים באולימפיאדת החורף 1968 בגרנובל, צרפת, ובאולימפיאדת הקיץ 1968 במקסיקו סיטי, מקסיקו. ינסן היה נשוי לאחייניתו של אלוף האופניים האולימפי לשעבר הנרי הנסן. ציר זמן אולימפי קנוט אנמרק ינסן, באתר olympedia.org קנוט אנמרק ינסן, באתר Cycling Archives "Knud Enemark Jensen Biography and Olympic Results". Sports Reference LLC. 2012. אורכב מ-המקור ב-18 באפריל 2020. נבדק ב-7 באוגוסט 2012. {{cite web}}: (עזרה) The Associated Press (26 במרץ 1961). "Danish Cyclist Died Of Heat, Not Drug". The New York Times. נבדק ב-7 באוגוסט 2012. {{cite news}}: (עזרה) Verner Møller, Knud Enemark Jensen's Death During the 1960 Rome Olympics: A Search for Truth?, Sport in History 25, 2005-12, עמ' 452–471 doi: 10.1080/17460260500396319
וואלי פאנק

מרי וואלאס "וואלי" פאנק (באנגלית: Mary Wallace "Wally" Funk;‏ נולדה ב-1 בפברואר 1939) היא טייסת אמריקאית, וחלק מצוות הנשים של ה-13 של מרקורי, בו נבחרו נשים שיבצעו בדיקות סינון פזיולוגיות, במקביל לאסטרונאוטים המקוריים של תוכנית מרקורי, כחלק מתוכנית פרטית שלא נעשתה על ידי נאס"א. פאנק נולדה בפברואר 1939 בלאס וגאס, ניו מקסיקו. כבר כשהייתה בת 9, השתתפה פאנק בשיעור הטיסה הראשון שלה ובגיל 18 קיבלה את רישיון הטיס. עבודתה הראשונה הייתה בבית הספר לטיס של צבא ארצות הברית באוקלהומה, ותוך זמן קצר הפכה לאישה הראשונה אי פעם שעסקה כמדריכת טיסה בבסיסי הצבא. ב-1961, כשהיא בת 21 בלבד, הוזמנה פאנק לתוכנית "נשים בחלל", שהוקמה על ידי הרופא וויליאם רנדולף לאבלס השני (William Randolph Lovelace II), יו"ר הוועדה המיוחדת של נאס"א למדעי החיים. אף על פי שהייתה צעירת המשתתפות, היא עברה את השלב הראשון של הבדיקות בהצלחה, יחד עם 12 נשים נוספות. שלב הבדיקות השני כלל הערכות פסיכולוגיות ובדיקות במיכל בידוד, ובמהלכו שהתה פאנק 10 שעות ו-35 דקות בתוך מיכל מים בחדר חשוך ואטום לרעש. פאנק המשיכה גם לשלב השלישי, אך כמה ימים לפני ביצועו, נשלחו מברקים לכולן אשר הודיעו על ביטול הבדיקות. מספר משתתפות מה-13 של מרקורי ניסו להיאבק בהחלטה, ואף נפגשו עם סגן הנשיא לינדון ג'ונסון. מנהל נאס"א בפועל, ג'ורג' לאו, ציין כי לפי הדרישות, כל האסטרונאוטים צריכים להיות בוגרי קורס טיס צבאי ובעלי תואר הנדסי (למרות שג'ון גלן התקבל ללא תואר הנדסי). החלטה זו סגרה את הדלת בפני פאנק וחברותיה כי באותן שנים, נשים לא יכלו להשתתף בקורסי אימון של חיל האוויר והצי, ולכן לא היו נשים שיכלו להתקבל. למרות שחלק מהטייסות בקבוצת הפרויקט היו בעלות ניסיון מצטבר יותר מחלק מהאסטרונאוטים המועמדים, לא הסכימו לקבל את הניסיון שלהן על מטוסי סילון אזרחיים. חלק מחברי הוועדה היו בעד טענות הנשים, אולם הנושא לא התקדם ונאס"א לא קיבלה אף מועמדת לתוכנית האסטרונאוטים. ביולי 2022 חברת בלו אוריג'ין שיגרה לראשונה ניו שפרד מאויש בקפסולה שהותקנה בראשו היו 4 אנשים בהם וואלי פאנק, בכך זכתה וואלי בת ה-82 בתואר האסטרונאוטית המבוגרת ביותר ונטלה את התואר מג'ון גלן שטס עם מעבורת החלל כשהיה בן 77. מדיה וקבצים בנושא וואלי פאנק בוויקישיתוף אתר האינטרנט הרשמי של וואלי פאנק וואלי פאנק, במסד הנתונים הקולנועיים IMDb (באנגלית)
צבא היבשה של רומניה

הכוחות המזוינים של רומניה (ברומנית: Forțele Armate Române; או צבא רומניה, ברומנית: Armata României) הוא הארגון המרכזי לשמירת ביטחונה של מדינת רומניה. צבא זה כולל 3 זרועות עיקריות: צבא היבשה של רומניה, הצי הרומני וחיל האוויר הרומני. הגיוס לצבא רומניה בעיתות שלום אינו חובה וניתן להתנדב החל מגיל 18. לפי חוקי רומניה אפשר לגייס בשעת מלחמה את כל הגברים בין הגילים 15 - 49. בשנת 2004 הוערך מספר הגברים בגילאים אלו ברומניה בכחמישה מיליונים. נכון לשנת 2005 מנה כוח האדם של שלוש זרועות הצבא הרומני כ-112,000 חיילים וכ-28,000 אזרחים. בנובמבר 1859, בפקודתו של אלכסנדרו יואן קוזה, הוקם המטה הכללי העליון של צבא רומניה. במאי 1860 חוקק החוק שקבע את העקרונות והצורה בה יודרכו החיילים הרומנים. לאחר ההמהפכה ברומניה והדחתו והוצאתו להורג של השליט ניקולאה צ'אושסקו, החלה רומניה להתקרב למדינות המערב וביקשה לשדרג את הצבא שלה. בשנת 1997 זכתה חברת רפאל - מערכות לחימה מתקדמות מישראל בחוזה להשבחת נגמ"שים עבור צבא רומניה, בשיתוף הזרוע התעשייתית של צבא רומניה וחברת הטכנולוגיה השווייצרית ארליקון קונטראווס. תוכנית ההשבחה הייתה מבוססת על חבילת חימוש לנגמ"שים מפיתוח רפא"ל, המכונה "25-OWS". בשנת 2001 סיפקה חברת אלישרא מערכות לשליטה ובקרה ולוחמה אלקטרונית לצבא היבשה של רומניה. בשנת 2002, ההוצאה הלאומית של רומניה, למימון צבאה הייתה 985 מיליוני דולרים, שהיוו 2.47% מהתל"ג הרומני. ב-29 במרץ 2004 הצטרפה רומניה לנאט"ו. בשנת 2007 חתמה חברת אלביט מערכות על חוזה לאספקת צריחים בלתי מאוישים ומערכות אלקטרו-אופטיות לצבא רומניה. מדיה וקבצים בנושא צבא היבשה של רומניה בוויקישיתוף דרור מרום, ‏רפא"ל תשביח נגמ"שים עבור צבא רומניה, באתר גלובס, 10 ביולי 1997 מאת דרור מרום, ‏מכירות אלישרא השנה: 300 מיליון דולר; נמוכות ב-14% מהצפי - עקב שריפה, באתר גלובס, 22 בנובמבר 2001 שירות "הארץ", שבע מדינות ממזרח אירופה הצטרפו לנאט"ו, באתר הארץ, 29 במרץ 2004 אמיר כידן, ‏אירופה ממשיכה להגדיל את צבר ההזמנות של אלביט מערכות: הזמנות בהיקף 55 מ' ד', באתר גלובס, 25 ביולי 2007 ערך זה הוא קצרמר בנושא רומניה ובנושא צבא. אתם מוזמנים לתרום לוויקיפדיה ולהרחיב אותו.
אנטגוניזם

אנטגוניזם (באנגלית: Antagonism) הוא סוג של יחסי גומלין שיש בהם מרכיב של עוינות. למושג יש משמעות ספציפית יותר בהתאם לתחום שבו נעשה בו שימוש. בפילוסופיה ובסוציולוגיה, אנטגוניזם מתאר יחסי גומלין עוינים בין קבוצות, גישות ואידאולוגיות שונות, יחסי גומלין שאחד הצדדים בהם מביע בדרך כלל התנגדות פעילה לצד השני. בביולוגיה ובאקולוגיה, אנטגוניזם (אנ') (או אנטיביוזה) מתאר יחסי גומלין בין אורגניזמים שבהם אורגניזם מסוים נפגע או שהתפתחותו נמנעת כתוצאה מנוכחותו של אורגניזם אחר. הפגיעה יכולה להיווצר באופן ישיר או בעקבות שינוי תנאי הסביבה על ידי האורגניזם השני או עקב נוכחותו. בכימיה, אנטגוניזם הוא מצב שבו פעולתם המשותפת של מספר חומרים קטנה מסכום הפעולות שלהם כשאינם נמצאים יחד, כלומר נוכחות של חומרים מסוימים גורמת לחומרים אחרים להיות פחות פעילים. בפרמקולוגיה, אנטגוניסט הוא חומר הנקשר לקולטן מסוים, אך לא מפעיל אותו. בכך הוא מעכב או מחליש את השפעתם של חומרים אחרים שנקשרים באופן רגיל לאותו קולטן. בספרות, אנטגוניסט או נבל הוא הדמות הספרותית הראשית שמתנגדת לגיבור הראשי – הפרוטגוניסט.
שולמית מסרר

שולמית מֶסֶרֶר (ברוסית: Сулами́фь Миха́йловна Мессере́р, ‏ 27 באוגוסט 1908, מוסקבה - 3 ביוני 2004, לונדון) הייתה בלרינה וכוריאוגרפית רוסיה, שהניחה את היסודות לבלט קלאסי ביפן. שולמית מסרר נולדה למשפחה יהודית-ליטאית. אביה, מיכאיל מסרר, היה רופא שיניים, אב לעשרה ילדים שנקראו כולם בשמות תנכ"יים: פנינה, עזריה, מתניה, רחל, אסף, אלישבע, שולמית, עמנואל, אבינדב ואראלה. שולמית מסרר, אחיה עזרי אזארין (שחקן), אחותה רחל מסרר ואחיה אסף מסרר (רקדן בלט וכוריאוגרף), התפרסמו כולם והעמידו שושלת של רקדני בלט ומנהלי בלט ידועי שם. שולמית החלה ללמוד בגיל 8 בבית הספר לבלט של מוסקבה אצל וסילי טיחומורוב ואליזבת גרדט ורקדה בתיאטרון בולשוי משנת 1926 עד 1950. ב-1929 קודמה למעלת פרימה בלרינה של בלט בולשוי ושמרה על מעמדה זה למשך 25 שנים. ב-1933 היו היא ואחיה אסף מסרר לרקדנים הסובייטיים הראשונים שיצאו למסע הפעות במערב אירופה. מסרר גם עסקה כל חייה בשחייה והחזיקה בשיא הסובייטי בשחיית חתירה ל-100 מטרים בין השנים 1927 ל-1930. לאחר שאחותה רחל מסרר נאסרה בטיהורים הגדולים, אימצה שולמית כחוק את בתה של רחל מאיה פליסצקאיה, ואימנה אותה להיות לאחת הבלרינות הגדולות מאז ומעולם. מ-1950 עד 1980, פעלה גם כמנהלת בלט ומורה בבולשוי. אחיה גידל את אחיינם, אחיה הצעיר של מאיה, אלכסנדר פליסצקי. מאז 1961, עשתה שולמית חלק גדול מן הזמן בטוקיו, שם למדה יפנית ומילאה תפקיד חשוב בייסוד הבלט של טוקיו. שולמית מסרר הייתה גם דודתו של שחקן התיאטרון בוריס מסרר באמצעות אחיה אסף. בשנים 1978 ן-1979, לימדה מספר רב של תלמידים בקונסרבטוריון הממלכתי של אנקרה (כיום חלק מאוניברסיטת האסטפה בטורקיה. השפעתה עיצבה את חייהם של הרבה רקדנים ורקדניות טורקים. ב-1980, בגיל 72, ערקה לבריטניה, שם המשיכה לעבוד כמאמנת מבוקשת מאוד. פרס סטלין (1946) אמן העם של ברית המועצות (1962) מסדר אוצרות הקודש (1996) מסדר האימפריה הבריטית (הרוסייה הראשונה שקיבלה אות זה) (2000) מדיה וקבצים בנושא שולמית מסרר בוויקישיתוף Sulamif Messerer: "I want to live!" "אני מאיה פליסצקאיה", הוצאת AST מוסקבה, 2008, ‏ 490 עמ' הגרדיאן, מרגרט ויליס, הספד לשולמית מסרר 21 ביוני 2004 הטיימס האירי, "רקדנית הבולשוי שערקה בגיל 72 אינדיפנדנט, הממלכה המאוחדת, "שולמית מסרר - מורה רבת השראה לבלט 10 באוקטובר 2011 ארכיב נשים יהודיות, ערך אנציקלופדי: שולמית מסרר ויליס, הגרדיאן 1 ויליס, הגרדיאן
אריה קנטורוביץ

אריה לאוניד קנטורוביץ (ברוסית: Арье Леонид Конторович, ‏ באנגלית: Aryeh Kontorovich ‏ נולד ב-30 בדצמבר 1978 בוורונז', ברית המועצות) הוא פרופסור למדעי המחשב באוניברסיטת בן-גוריון בנגב. קנטורוביץ נולד בוורונז' בברית המועצות. בילדות היגר לארצות הברית. למד בתיכון וסט וינסדור-פליינסבורו דרום בניו ג'רזי. בשנת 2001 קיבל תואר ראשון במתמטיקה שימושית ומתמטיקה חישובית בהצטיינות מאוניברסיטת פרינסטון. ב-2004 קיבל תואר שני במדעי המחשב מאוניברסיטת קרנגי מלון עם תזה ב-2007 קיבל תואר דוקטור במדעי המחשב מאוניברסיטת קרנגי מלון. באותה השנה עלה לישראל והחל ב פוסט דוקטורט במכון ויצמן אותו סיים ב-2009. ב-2015 זכה בפרס Yahoo! על מחקר בנושא לימוד יעיל במרחבים מטריים – חיפוש שכנים מהיר וחסמי הכללה הדוקים. ב-2016 זכה בפרס טורונטו לחוקרים מצטיינים. ב-2019 זכה בפרס Amazon Research. קנטורוביץ עוסק בהסתברות, סטטיסטיקה ואלגוריתמים, ובעיקר בתורת הלמידה החישובית. בנוסף חוקר את תופעת ריכוז המידה בתורת ההסתברות, שמקריה הפרטיים כוללים את אי-שוויון צ'רנוף וחסם הופדינג. כמו כן, באלגוריתמים יעילים ללמידת שפות פורמליות ולמידה במרחבים מטריים כלליים, תופעות סטטיסטיות וחישוביות כגון הורדת ממד וחיפוש שכנים מהיר. קנטורוביץ נשוי לחופית ולהם שישה ילדים. הוא אחיו של יוג'ין קונטורוביץ' - פרופסור למשפט המתמחה במשפט חוקתי ומשפט בינלאומי ושל אלכסנדר קונטורוביץ' - פרופסור למתמטיקה באוניברסיטת ראטגרס. אריה קנטורוביץ, ברשת החברתית פייסבוק אריה קנטורוביץ, ברשת החברתית אקס (טוויטר) אריה קנטורוביץ, ברשת החברתית LinkedIn אריה קנטורוביץ, באתר פרויקט הגנאלוגיה במתמטיקה אריה קנטורוביץ, באתר dblp אריה קנטורוביץ, באתר ResearchGate אריה קנטורוביץ, באתר גוגל סקולר אריה קנטורוביץ, באתר Academia.edu אריה קנטורוביץ, באתר IEEE אריה קנטורוביץ, באתר Justia אוניברסיטת בן גוריון, המחלקה למדעי המחשב - תארים מתקדמים (עמ' 11), באתר bgu.ac.il, ‏2015 דף המרצה של אריה קנטורוביץ באתר אוניברסיטת בן-גוריון בנגב נושא התזה: “Variational Inference and Learning for a Unified Model of Syntax, Semantics and Morphology” נושא הדוקטורט: “Measure Concentration of Strongly Mixing Processes with Applications” אוניברסיטת בן גוריון, המחלקה למדעי המחשב - תארים מתקדמים (עמ' 14), באתר bgu.ac.il, ‏2015 "בא מהטבע" - גיליון מספר 4 - מידעון הפקולטה למדעי הטבע של אוניברסיטת בן-גוריון ברכות לפרופ' אריה קנטורוביץ על זכייתו בפרס Amazon Research לשנת 2019! באתר אוניברסיטת בן-גוריון
בית החולים הפרטי בהובארט

בית החולים הפרטי בהובארט (באנגלית: Hobart Private Hospital) הוא בית חולים פרטי, הממוקם במרכז העיר הובארט, בירת טסמניה שבאוסטרליה. בבית החולים ישנן 146 מיטות. בעבר, בית החולים נקרא אגף המלכה אלכסנדרה, והוא היה שייך לבית החולים רויאל הובארט, ולפני כן הוא היה בית החולים המלכה אלכסנדרה, אך בשנת 1999, הוא נשכר לעשרים שנים, על ידי חברי תחומי בריאות, והפך לבית החולים הפרטי. בית החולים הפרטי הובארט מספק שירותי בריאות פרטיים המתמחים בתחומי חירום, לב, יולדות, אורתופדיה, גסטרואנטרולוגיה, אורולוגיה, כירורגיה פלסטית, רפואת נשימה, גמילה וכירורגיה כללית. בשנת 2019, התקיימו דיונים לגבי המשך השכירות של בית החולים, ולבסוף הוכרז כי חוזה השכירות יתחדש לעוד עשרים שנים נוספות. Tasmanian Government hunting for new operator for Hobart Private Hospital, www.abc.net.au, ‏2019-01-29 (באנגלית אוסטרלית) New agreement to commence at Hobart Private Hospital, www.premier.tas.gov.au (באנגלית) ערך זה הוא קצרמר בנושא רפואה ובנושא מבנים. אתם מוזמנים לתרום לוויקיפדיה ולהרחיב אותו.
בית החולים המלכה אלכסנדרה

בית החולים המלכה אלכסנדרה היה בית חולים לנשים, שהיה ממוקם בהובארט, בירת טסמניה שבאוסטרליה. בית החולים הוקם בשנת 1905, על מנת להנציח את זכרם של אלכסנדרה, נסיכת דנמרק ואדוארד השביעי, מלך הממלכה המאוחדת. בית החולים תוכנן בעיקר לטיפול בנשים בהריון, הזקוקות לטיפול בלידה וילודים, וכבית חולים להכשרה של מיילדות ואחיות. בתחילה, בית החולים היה בית חולים פרטי, אך בשנת 1950 הוא הפך לבית חולים ציבורי, השייך לממשלת טסמניה, שקישרה את שירותיו יותר ויותר לאלה של בית החולים רויאל הובארט. בשנת 1980, מבנה בית החולים התיישן, ובית החולים נסגר ובמקומו נפתח אגף המלכה אלכסנדרה בבית החולים רויאל הובארט. בשנת 1999, אגף המלכה אלכסנדרה נסגר והפך לבית חולים פרטי שנקרא בית החולים הפרטי בהובארט. בית החולים קלווארי Queen Alexandra Hospital for Women, librariestas.ent.sirsidynix.net.au ערך זה הוא קצרמר בנושא רפואה ובנושא מבנים. אתם מוזמנים לתרום לוויקיפדיה ולהרחיב אותו.